Wenanita Angang

Wenanita Angang nopo nga songulun model Malaysia om nokosiliu nogi isido sabaagi do Miss World Malaysia 2022. Mobi yau do pogun dau id Miss World 2023.

Pogulu do nokosiliu sabaagi Miss World Malaysia 2022, nakalantoi isido sabaagi do Miss Planet Malaysia ontok toun 2016 om nakaanu taang koduo id Batumi, Georgia. Ontok toun 2018, nakalantoi isido sabaagi do Unduk Ngadau Kuala Penyu id kinoyonon nontodonon dau id Sabah, Malaysia. Sumusuhut, mobi yau do Malaysia id Miss Tourism and Culture 2019, om nakaanu isido do taang kotolu. Mobi i Angang do pgun dau id Miss World 2023, om nakalantoi isido id 40 bobos takawas.

 Piboi'an rani tolundus 

 Busak Mosongon 2016 
Piboi'an rani tolundus i kumoiso nogi natanud di Angang nopo nga Busak Mosongon 2016. Busak Mosongon (kikomoyon do Bunga Talawa) nopo nga iso piboi'an rani tolundus i pohoroon ontok karamaian Odou Bakanjar, i taandakon do komuniti Tatana id Sabah. Id piboi'an diti, tahangon o mamaampayat maya kopokitanan diolo do kaadat-adato' om tonudon dounggulu-gulu do Tatana. Nakalantoi isido id taang koduo id piboi'an diti.

 Miss Sabah Model of the Year 2016 
Nakalantoi i Angang sabaagi do Miss Sabah Model of the Year 2016 om minangala' 13 mamaampayat di suai. Pinaharo o piboi'an diti id Shangri-La's Tanjung Aru Resort and Spa ontok 4 Mahas 2016. Pinoturidong o piboi'an diti ontok toun 2011 montok koonduan Sabah popokito do kaabalan diolo id gana do pemodelan om nogi id piboi'an rani tolundus.

 Miss Planet International 2016 
Nakalantoi isido sabaagi do Miss Planet Malaysia id Miss Planet International 2016, i pinaharo id Batumi, Georgia. Nakalantoi isido id taang koduo om nakaanu nogi gaa' do 'Bobos Tosonong id Bangkad Kabansaan'.

 Unduk Ngadau 2018 
Ontok Mikat 2018, id karamayan Kaamatan, i pohoroon do tikid toun id Sabah, nakalantoi isido sabaagi do Unduk Ngadau montok do watas Kuala Penyu, hinonggo nakalantoi i Hosiani James Jaimis, mongongobi watas Inanam id nayatan pogun montok do piboi'an diti. 

 Miss Tourism and Culture Universe 2019 
Ontok 31 Magus 2019, mobi yau do Malaysia montok Miss Tourism and Culture Universe 2019 id Myanmar. Nakalantoi isido id taang kotolu.

 Miss World Malaysia 2022 
Ontok 27 Magus 2022, nakalantoi i Angang sabaagi Miss World Malaysia 2022 om minangala' do 14 mamaampayat suai. Minonowoli isido i Dr Lavanya Sivaji mantad Selangor. Nokosiliu isido sabaagi do Miss World Malaysia i kumolimo mantad pogun dau id suang timpu do turu toun, kalapas di Brynn Zalina Lovett id Miss World Malaysia 2015.

Id boogian tohuri do 'Miuhot Misimbar', nouhot isido do momuruan ababayan, "Nunu katapatan di bobos monginggorit kokomoi do kosimbanan iklim", om simbar dau nopo nga:

"Sumoliwan tokou nopo mantad SICC, loolobi no montok tulun Sabah, kopuriman ko do kolosuon di amu tokou opurimanan id piipiro toun nakatalib. Mantad dii, mongunsub oku toinsanan do okon ko' monokodung om popoingkawas koukaban ginawo kokomoi do kosimbanan iklim no nga nuru do haro wonsoi montok monoguang ahal diti."

Id piboi'an dii, nakalantoi isido do kawalu di bobos takawas montok gaa' do Kolunduson miampai Tudu. Mobi yau do Malaysia id Miss World Malaysia 2023.

 Miss World Malaysia 2023 
Mobi i Angang do pogun dau id Miss World 2023, om nakalantoi id taang 40 bobos takawas.

 Sukuon